gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9246, del 30-12-2021 (2021/13884)

Extracte de la Resolució Rectoral de 22 de desenbre de 2021, de la Universitat Miguel Hernández d'Elx per la qual es convoca una beca de formació universitària en equitat, diversitat i inclusió.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/13820


Data del document
:   22-12-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució Rectoral de 22 de desenbre de 2021, de la Universitat Miguel Hernández d'Elx per la qual es convoca una beca de formació universitària en equitat, diversitat i inclusió. [2021/13041]  
BDNS (identif.): 602501.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/602501  
  
Primer. Beneficiaris  
Estudiantat graduat en titulacions que incloguen formació específica en matèria d'equitat, diversitat i inclusió. Aquesta titulació ha d'haver sigut obtinguda l'any 2016-2017 o posterior, en universitats espanyoles o estrangeres  
  
Segon. Objecte:  
L'objecte d'aquesta convocatòria és completar la formació adquirida per diplomats/ades amb formació relacionada amb l'equitat, diversitat i inclusió per al desenvolupament de la seua activitat en l'Àrea d'Igualtat i Diversitat de la UMH, concretament en la seua Unitat de Diversitat, mitjançant la col·laboració en la realització d'activitats orientades a la implementació de les línies estratègiques i objectius inclosos en el I Pla d'equitat, diversitat i inclusió 2021-2024 de la UMH, i facilitar-ne la inserció ulterior en el mercat laboral.  
  
Tercer. Bases reguladores:  
https://boumh.umh.es/files/2021/12/RR\_05186\_2021.pdf  
  
Quart. Quantia:  
Es concedirà una ajuda de 15.000 euros.  
  
Cinqué. Termini de presentació de sol·licituds:  
Les sol·licituds podran ser presentades des de l'endemà de la publicació d'aquesta convocatòria en el DOGV i fins a deu dies hàbils després.  
  
Elx, 22 de desembre de 2021.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9092, del 25-05-2021 (2021/4231)

Notificació de la sentència dictada en el judici verbal número 475/2020.
------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4231


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 475/2020. [2021/4231]  
M. Elena Carrió Durá, lletrada de l'Administració de justícia del Jutjat de Primera Instància 27 de València, mitjançant aquest edicte, faig saber que en aquest jutjat se segueix el judici verbal 475/2020, a instàncies de Joaquín Buendía Carrasco i Axa Seguros Generales, contra Miraela Simona Uta, Mapfre i Consorcio Compensación de Seguros, en el qual s'ha ordenat notificar la sentència dictada en aquestes actuacions a la demandada que es troba en parador ignorat, Miraela Simona Uta, que l'afecta.  
I, perquè valga d'edicte de notificació de la sentència a la demandada, que es troba en parador ignorat, queda un exemplar de la sentència en aquest jutjat a la seua disposició i estenc aquest edicte, que es fixarà en el tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 16 d'abril de 2021.- La lletrada de l'Administració de justícia: M. Elena Carrió Durá.
Diari Oficial de la Generalitat Valenciana


Sumari del DOGV 9107, del 15-06-2021 (2021/5645)

Notificació de la sentència dictada en el procediment ordinari número 595/2016.
-------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5645


Organisme emissor
:   Jutjat de Primera Instància Número 5 de Sagunt

Tipus de document
:   Edicte

Notificació de la sentència dictada en el procediment ordinari número 595/2016. [2021/5645]  
Jesús Martínez Martínez, lletrat de l'Administració de justícia del Jutjat de Primera Instància i Instrucció número 5 de Sagunt, faig saber que en el present procediment ordinari 595/16 seguit a instàncies de Lease Plan Servicios, SA, enfront de Mercahorro 2004, SL, s'ha dictat la sentència número 5/2018 de data 3 de gener de 2018, en la decisió de la qual s'ha estimat íntegrament la demanda formulada.  
La sentència no és ferma i escau enfront d'ella interposar recurs d'apel·lació davant aquest jutjat en el termini de vint dies següents a la notificació i el coneixement de la qual correspondrà a l'Audiència Provincial de València.  
I trobant-se en parador ignorat Mercahorro 2004, SL, s'expedeix el present a fi que li servisca de notificació en forma, fent-li saber que el text íntegre de la sentència queda a la seua disposició en l'oficina judicial d'aquest jutjat.  
  
Sagunt, 12 d'abril de 2019. El lletrat de l'Administració de Justícia: Jesús Martínez Martínez.
Diari Oficial de la Generalitat Valenciana


Sumari del DOGV 9121, del 06-07-2021 (2021/6918)

Informació pública de l'actualització de tarifes de subministrament d'aigua potable de Quatretonda.
---------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6918


Organisme emissor
:   Pavagua Ambiental, SLU

Tipus de document
:   Anunci

Informació pública de l'actualització de tarifes de subministrament d'aigua potable de Quatretonda. [2021/6918]  
D'acord amb el que estableix el Decret 68/2013, de 7 de juny, del Consell, pel qual es regulen la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 22 de setembre de 2020, la mercantil PAVAGUA Ambiental, SLU, va presentar davant de la Conselleria d'Economia Sostenible, Sectors Productius, Comerç i Treball l'actualització de tarifes pel subministrament d'aigua potable a la localitat de Quatretonda (València), segons es detalla a continuació:  
  
  
Quota de servei ?/mes  
Calibre 13 mm 1,639  
Calibre 15 mm 2,270  
Calibre 20 mm 2,500  
Calibre 25 mm 2,500  
Calibre 30 mm 2,500  
Calibre 40 mm 2,500  
Calibre 50 mm 2,500  
  
Quota conservació comptador ?/mes  
Calibre 13 mm 0,458  
Calibre 15 mm 0,634  
Calibre 20 mm 0,880  
Calibre 25 mm 0,880  
Calibre 30 mm 0,880  
Calibre 40 mm 0,880  
Calibre 50 mm 0,880  
  
Quota de consum ?/m³  
De 0 a 10 m³/trimestre 0,268  
Més de 10 m³/trimestre 0,450  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública.  
  
València, 23 de juny de 2021.- El director: Ignacio Marchesi Alcober.
Diari Oficial de la Generalitat Valenciana


Sumari del DOGV 9048, del 25-03-2021 (2021/2881)

Informació pública de l'estudi de detall per a la parcel·la situada a la partida Canuta d'Ifach 1K.
---------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2881


Data del document
:   16-03-2021

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informació pública de l'estudi de detall per a la parcel·la situada a la partida Canuta d'Ifach 1K. [2021/2881]  
El tinent d'alcalde delegat de l'Àrea de Territori, Cicle Integral de l'Aigua i Medi Ambient, per ser l'òrgan competent per delegació de l'alcaldessa, en virtut de la delegació efectuada per la Resolució de l'Alcaldia núm. 1521/2020, de 30 d'abril, s'ha dictat la Resolució número TA01/00453/2021, de 4 març de 2021, amb CVS B3OPa-LaDfM-SkJ9tHPf9dollzYemqBvd+\*NckA, la validesa del qual pot comprovar-se en l'adreça http://oac.ajcalp.es/carpetaciudadana/0/, en la qual es resol:  
  
Sotmetre a informació pública, durant un període mínim de vint dies, l'estudi de detall formulat per a la parcel·la situada a la partida Canuta d'Ifac, 1-K, promogut per la mercantil Delux House Construcciones, SL, i publicar un anunci en el Diari Oficial de la Generalitat Valenciana, en premsa escrita de gran difusió en el municipi, en la pàgina web municipal i en el tauler d'edictes de l'Ajuntament, en què es faça constar la posada a la disposició del públic de la documentació completa, tant en les dependències municipals, planta segona de l'Ajuntament, com en la pàgina web municipal, en el següent enllaç:  
https://www.calp.es/va/content/documents-exposicio-publica  
  
Durant el període que s'assenyala en el paràgraf anterior, qualsevol persona interessada podrà consultar, sol·licitar còpies i, si és el cas, presentar els escrits i al·legacions que considere oportunes.  
  
Calp, 16 de març de 2021.- El primer tinent d'alcalde: Juan Manuel del Pino López.
Diari Oficial de la Generalitat Valenciana


Sumari del DOGV 9214, del 12-11-2021 (2021/10090)

RESOLUCIÓ de 14 d'octubre de 2021, de la Universitat de València, per la qual es nomena catedràtic d'universitat de l'àrea de coneixement Fonaments de l'Anàlisi Econòmica.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9214

Data del DOGV
:   12-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10461


Data del document
:   14-10-2021

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 d'octubre de 2021, de la Universitat de València, per la qual es nomena catedràtic d'universitat de l'àrea de coneixement Fonaments de l'Anàlisi Econòmica. [2021/10759]  
D'acord amb la proposta formulada per la comissió encarregada de jutjar el concurs d'accés convocat per Resolució de la Universitat de València de data 7 de juliol de 2021 (BOE 19.07.2021), per a la provisió de la plaça número 2547 de catedràtic d'universitat (concurs núm. 88/2021), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
Nomenar Francisco Javier Ferri Carreres, amb DNI \*\*\*\*715\*\*, catedràtic d'universitat de l'àrea de coneixement Fonaments de l'Anàlisi Econòmica, adscrita al Departament Anàlisi Econòmica.  
  
Contra la present resolució que esgota la via administrativa, es podrà interposar recurs potestatiu de reposició davant de la rectora de la Universitat de València en el termini d'un mes des de la publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la publicació en el Boletín Oficial del Estado.  
  
  
València, 14 d'octubre de 2021.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 9187, del 04-10-2021 (2021/9880)

RESOLUCIÓ de 25 de setembre de 2021, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala de laboratori d'anàlisi microbiològica (A1-S03-05), personal funcionari d'administració especial, dependents de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9880


Data del document
:   25-09-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 25 de setembre de 2021, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala de laboratori d'anàlisi microbiològica (A1-S03-05), personal funcionari d'administració especial, dependents de la Conselleria de Sanitat Universal i Salut Pública. [2021/9880]  
De conformitat amb la base 4.2 de la Resolució de 14 de gener de 2020, de la directora general de Recursos Humans, per la qual es convoca concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala de laboratori d'anàlisi microbiològica (A1-S03-05), personal funcionari d'administració especial, dependents de la Conselleria de Sanitat Universal i Salut Pública (DOGV 8731, 03.02.2020), una vegada finalitzat el termini d'esmena de defectes d'admissió, aquesta Direcció General de Recursos Humans resol aprovar el lloc i l'hora de la prova, així com la llista definitiva de persones aspirants admeses i excloses, que figura en l'annex I.  
  
  
Lloc: Hospital Universitari i Politècnic La Fe de València.  
Edifici de Direcció, Administració i Docència.  
Avinguda de Fernando Abril Martorell, 106, 46231 València.  
Data: diumenge 12 de desembre de 2021.  
Hora: 12.00 h.  
  
València, 25 de setembre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9117, del 30-06-2021 (2021/7107)

CORRECCIÓ d'errades de la Resolució de 7 de maig de 2021, del secretari autonòmic d'Educació i Formació Professional, per la qual s'actualitza l'autorització del centre docent estranger Escuela International Waldorf Valencia, del Puig de Santa Maria.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9117

Data del DOGV
:   30-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7107


Data del document
:   15-06-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució de 7 de maig de 2021, del secretari autonòmic d'Educació i Formació Professional, per la qual s'actualitza l'autorització del centre docent estranger Escuela International Waldorf Valencia, del Puig de Santa Maria. [2021/7107]  
D'acord amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, les administracions públiques podran rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.  
Advertit un error en la Resolució de 7 de maig 2021, del secretari autonòmic d'Educació i Formació Professional, per la qual s'actualitza l'autorització del centre docent estranger Escuela International Waldorf Valencia, del Puig de Santa Maria, publicada en el Diari Oficial de la Generalitat Valenciana número 9095 de 28 de maig de 2021, procedeix a efectuar-se la següent correcció:  
  
En el punt primer del resolc:  
  
On diu:  
«Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu dels Estats Units d'Amèrica fins al 31 d'agost de 2021 per a alumnat espanyol i estranger:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 110 estudiants de 6 a 12 anys.  
- Secció Secundària (secundària) per a un màxim de 38 estudiants de 12 a 14 anys»;  
  
Ha de dir:  
«Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu dels Estats Units d'Amèrica fins al 31 d'agost de 2022 per a alumnat espanyol i estranger:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 110 estudiants de 6 a 12 anys.  
- Secció Secundària (secundària) per a un màxim de 38 estudiants de 12 a 14 anys».  
  
València, 15 de juny de 2021.- El secretari autonòmic d'Educació i Formació Professional: Miguel Soler Gracia.
Diari Oficial de la Generalitat Valenciana


Sumari del DOGV 9195, del 15-10-2021 (2021/10564)

RESOLUCIÓ de 29 setembre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de facultatiu o facultativa especialistes de Cirurgia Toràcica, dependents de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10740


Data del document
:   29-09-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 29 setembre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de facultatiu o facultativa especialistes de Cirurgia Toràcica, dependents de la Conselleria de Sanitat Universal i Salut Pública. [2021/10621]  
De conformitat amb la base 4.1 de la resolució de 25 de setembre de 2020, de la directora general de Recursos Humans, per la qual es convoca un concurs oposició per a la provisió de vacants de facultatiu o facultativa especialistes de Cirurgia Toràcica, dependents de la Conselleria de Sanitat Universal i Salut Pública (DOGV 8919, 05.10.2020), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç.  
https://www.gva.es/downloads/WF/EP/02\_MANUAL\_ALEG\_SUBS.pdf  
A més, es publicarà en la pàgina web d'aquesta conselleria (www.san.gva.es) en l'apartat «Recursos humans / Oposicions i trasllats / Concurs oposició».  
  
València, 29 de setembre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9017, del 10-02-2021 (2021/654)

Notificació de la sentència dictada en el procediment ordinari número 663/2018.
-------------------------------------------------------------------------------

### Dades del document

Número de DOGV
:   9017

Data del DOGV
:   10-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/654


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 663/2018. [2021/654]  
La lletrada de l'Administració de justícia: Fabiola Alonso Velázquez, fa saber, que en el judici a què es fa referència, seguit en aquest jutjat, s'ha dictat sentència de data 3 de setembre de 2020, s'ha acordat notificar a l'herència jacent i hereus desconeguts de Vicente Molina Andreu, atés que ha sigut negativa la pràctica de la diligència en el domicili que consta en les actuacions i que es desconeix el seu parador.  
Se li fa saber que el text íntegre de la resolució es troba a la seua disposició en la secretaria d'aquest jutjat i que aquesta resolució no és ferma i contra aquesta podrà interposar un recurs d'apel·lació en el termini de 20 dies, davant d'aquest jutjat, i prèvia constitució del depòsit per a recórrer de 50 euros que estableix la disposició addicional quinzena de la Llei orgànica del poder judicial.  
I perquè valga de notificació en forma a l'herència jacent i ignorats desconeguts de Vicente Molina Andreu, expedisc aquest edicte.   
De conformitat amb el que disposa la Llei orgànica 15/1999 de 13 desembre, de protecció de dades de caràcter personal, i altra legislació vigent en la matèria, les dades contingudes en aquesta comunicació tenen caràcter confidencial, per la qual cosa queda prohibida la seua transmissió o comunicació pública per qualsevol mitjà o procediment, i han de ser tractades exclusivament per a les finalitats pròpies de l'Administració de justícia.  
El contingut de l'edicte s'ajusta al que es disposa en la Instrucció 6/12, de la Secretaria de l'Administració de Justícia.  
  
Elx, 15 de gener de 2021.- La lletrada de l'Administració de justícia: Fabiola Alonso Velázquez.